"Me kinnitame, et 2. jaanuaril toimub president Toomas Hendrik Ilvese ja Ieva Kupce laulatus ja nende mõlema palvel ja soovil toimub see kitsas perekondlikus ringis," sõnas presidendi avalike suhete nõunik Toomas Sildam. "See toimub Eestis," lisas ta.

Uurides, kas laulatus toimub presidendile armsaks saanud Halliste kirikus, ütles Sildam, selline oletus on väga ennatlik. "Kindlasti informeeritakse meediat kõigest toimuvast," sõnas Sildam.

Kevadel Evelin Ilvesest lahutanud president Toomas Hendrik Ilves kihlus lätlannast kallima Ieva Kupcega novembri keskpaigas.

Ieva Kupce on Läti kaitseministeeriumi riikliku küberjulgeolekupoliitika koordineerimisosakonna juhataja ning riigisekretäri nõunik.